
Disgrifiad Swydd 

ADRAN:	Cymorth Busnes -   Gwasanaethau Cymdeithasol a Llesiant

[bookmark: _Hlk158037017]SWYDD:	Swyddog Cymorth Tîm Gwasanaethau Arbenigol Gofal Cymdeithasol Oedolion

GRADD Y SWYDD:		Gradd 06

YN ATEBOL I'R:	 	Arweinydd Tîm Cymorth Busnes – LD, MH, DCT

DIBEN Y SWYDD:   

Darparu cymorth gweinyddol uniongyrchol i amrywiaeth o weithwyr proffesiynol gan gynnwys Gweithwyr Cymdeithasol yn y Timau Gwaith Cymdeithasol Arbenigol mewn Gofal Cymdeithasol Oedolion.  Mae'r Gwasanaethau Cymorth Arbenigol yn cynnwys amrywiaeth o wasanaethau gwaith cymdeithasol ac amlasiantaethol gan gynnwys Anabledd Dysgu, Iechyd Meddwl, Iechyd Pobl Hŷn, Sefydliadau Diogelu a Thimau Diogelu. 

PRIF GYFRIFOLDEBAU A GWEITHGAREDDAU:

· Prosesu dogfennaeth gwasanaeth a dogfennaeth gysylltiedig arall.  Diweddaru a dilysu cronfeydd data a systemau perthnasol y Gwasanaeth Gofal Cymdeithasol (gan gynnwys WCCIS, GOSS a Gwybodaeth yn y Gwaith) yn ôl yr angen.  Cynorthwyo â'r gwaith o ddatblygu systemau a chronfeydd data gofal cymdeithasol yn y dyfodol i sicrhau bod cofnodion yn cael eu cadw'n gywir ac yn cydymffurfio â'r GDPR.  
· Cysylltu a bod yn bwynt cyswllt allweddol gyda staff proffesiynol mewn rhannau eraill o'r Gyfarwyddiaeth, asiantaethau eraill (gan gynnwys iechyd, ysbyty a lleoliadau iechyd a gofal cymdeithasol eraill), darparwyr annibynnol (cartrefi preswyl a nyrsio a darparwyr gofal cartref), ynghyd ag aelodau o'r cyhoedd a theuluoedd. Bydd rhai o'r trafodaethau hyn yn sensitif a byddant yn gofyn am broffesiynoldeb ac empathi.
· Cydlynu a chynorthwyo staff proffesiynol yn effeithiol wrth rannu gwybodaeth rhwng partneriaid a sefydliadau perthnasol allweddol.
· Prosesu amrywiaeth o ffurflenni electronig wythnosol gan ddarparwyr ac asiantaethau eraill i sicrhau gwybodaeth gywir am berfformiad ynghylch pecynnau gofal.  Sicrhau bod darparwyr annibynnol yn cael eu talu'n brydlon ac y gellir cynnal prosesau ailgodi tâl yr awdurdod lleol.
· Diweddaru'r system ffeilio electronig e.e., Information@Work i sicrhau bod cofnodion achosion unigolion yn cael eu cadw'n gywir.
· Cynorthwyo'r ymarferwyr Gwaith Cymdeithasol, a gweithwyr proffesiynol eraill, gan gynnwys y rhai mewn asiantaethau partner sy'n gweithio mewn timau amlasiantaethol, er mwyn sicrhau eu bod yn cael eu cynorthwyo yn eu defnydd o systemau gweinyddol gofal cymdeithasol.  Mae hyn yn cynnwys rhoi cyngor a chymorth ar y defnydd o WCCIS, monitro cronfa ddata WCCIS a sicrhau ei chywirdeb.
· Cynorthwyo'r Gweithiwr Cymdeithasol wrth ymgymryd â diogelu eiddo yn unol â deddfwriaeth a gweithdrefnau cysylltiedig.
· Trefnu, cynorthwyo a chymryd cofnodion mewn cyfarfodydd gwasanaeth amlasiantaethol sensitif a chymhleth iawn e.e.  Bydd y rhain yn cynnwys Cyfarfodydd Budd Pennaf, Cyfarfodydd Diogelu Oedolion, Paneli Achosion Cymhleth a Chyfarfodydd Strategaeth Broffesiynol. Gall aelodau o'r teulu a'r unigolyn fod yn bresennol.
· Cefnogi'r Gweithdrefnau Diogelu wrth Amddifadu o Ryddid (DOLS) gan gynnwys y broses DOLS gymunedol.
· Cynorthwyo swyddogaeth arian mân y gwasanaeth yn ôl yr angen, gan gynnwys wrth gasglu a sicrhau bod arian parod yn cael ei storio'n ddiogel a defnyddio cardiau talu.
· Sicrhau bod canolfan y tîm rhwydwaith yn cael ei rhedeg yn effeithlon o ddydd i ddydd, a all gynnwys cloi'r adeilad ar adegau, rhoi gwybod am faterion cynnal a chadw a diogelwch adeiladau ac adolygu ac archebu stociau a chyflenwadau yn ôl yr angen.


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel sy'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.



Manyleb y Person
Swyddog Cymorth Tîm Gwasanaethau Arbenigol Gofal Cymdeithasol Oedolion

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 
	· Safon dda o addysg sy'n cyfateb i FfCCh Lefel 3 neu'n gallu dangos cymhwysedd drwy brofiad.
	Ydy
	Cyflwyno tystysgrifau cymwysterau gwreiddiol a ffurflen gais.

	Gwybodaeth a Phrofiad
	· Profiad o ddefnyddio systemau TGCh gan gynnwys Microsoft Office
	Ydy
	Cyfweliad, ffurflen gais a phroses ddethol.

	
	· Dealltwriaeth o bwysigrwydd gofal i gwsmeriaid.
	Ydy
	

	
	· Profiad o weithio mewn amgylchedd swyddfa.
	
	

	
	· Dealltwriaeth o brosesau gweinyddol a systemau gwybodaeth.
	
	

	
	· Gwybodaeth am GDPR a sut y mae hyn yn gysylltiedig â llunio a dosbarthu gwybodaeth sensitif.
	Ydy
	

	Sgiliau a Rhinweddau Personol
	· Gallu cyfathrebu'n glir ac yn effeithiol, gweithio fel rhan o dîm a ffurfio perthnasoedd gwaith adeiladol gyda chydweithwyr.
	Ydy
	Cyfweliad, ffurflen gais, a phroses ddethol.

	
	· Gallu dangos sgiliau trefnu da a gweithio'n hyblyg ac yn rhagweithiol.
	
	

	
	· Sylw da i fanylion ac yn gallu gweithio'n rhesymegol ac yn drefnus.
	Ydy
	

	
	· Gallu cymryd cofnodion neu barodrwydd i ddysgu'r dasg hon.
	Ydy

